phoneee/thai-legal-corpus huggingface dataset:
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๓๑๗ (พ.ศ. ๒๕๔๗)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องยกเลิกและกำหนดมาตรฐานผลิตภัณฑ์อุตสาหกรรมฝักบัวอาบน้ำ[๑] โดยที่เป็นการสมควรปรับปรุงมาตรฐานผลิตภัณฑ์อุตสาหกรรมฝักบัวอาบน้ำ มาตรฐานเลขที่ มอก. ๑๑๘๗-๒๕๔๒อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่๒๕๙๓ (พ.ศ. ๒๕๔๒) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องยกเลิกและกำหนดมาตรฐานผลิตภัณฑ์อุตสาหกรรม ฝักบัวอาบน้ำ ลงวันที่ ๒๒ ตุลาคม พ.ศ.๒๕๔๒ และออกประกาศกำหนดมาตรฐานผลิตภัณฑ์อุตสาหกรรม ฝักบัวอาบน้ำ มาตรฐานเลขที่มอก. ๑๑๘๗-๒๕๔๗ ขึ้นใหม่ ดังมีรายการละเอียดต่อท้ายประกาศนี้ทั้งนี้ ให้มีผลเมื่อพ้นกำหนด ๑๒๐ วันนับแต่วันที่ประกาศในราชกิจจานุเบกษาเป็นต้นไปประกาศณ วันที่ ๒๙ ธันวาคม พ.ศ. ๒๕๔๗พงษ์ศักดิ์รักตพงศ์ไพศาลรัฐมนตรีว่าการกระทรวงอุตสาหกรรม[ดูข้อมูลจากภาพกฎหมาย]ศุภสรณ์/ผู้จัดทำ๑๓/มิ.ย./๒๕๔๘[๑] รก.๒๕๔๘/๓๘ง/๔๑/๑๒พฤษภาคม ๒๕๔๘
พระราชกฤษฎีกาพระราชกฤษฎีกาจัดตั้งส่วนราชการในมหาวิทยาลัยสงขลานครินทร์ทบวงมหาวิทยาลัยพ.ศ. ๒๕๓๗ ภูมิพลอดุลยเดช ป.ร.ให้ไว้ ณ วันที่ ๙กรกฎาคม พ.ศ. ๒๕๓๗เป็นปีที่ ๔๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรปรับปรุงการจัดตั้งส่วนราชการในมหาวิทยาลัยสงขลานครินทร์ทบวงมหาวิทยาลัยเสียใหม่เพื่อให้เหมาะสมยิ่งขึ้นอาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทยและมาตรา ๙ วรรคหนึ่ง แห่งพระราชบัญญัติมหาวิทยาลัยสงขลานครินทร์ พ.ศ. ๒๕๒๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาจัดตั้งส่วนราชการในมหาวิทยาลัยสงขลานครินทร์ ทบวงมหาวิทยาลัย พ.ศ. ๒๕๓๗มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิกพระราชกฤษฎีกาจัดตั้งส่วนราชการในมหาวิทยาลัยสงขลานครินทร์ทบวงมหาวิทยาลัย พ.ศ. ๒๕๓๕มาตรา ๔ ให้จัดตั้งส่วนราชการในมหาวิทยาลัยสงขลานครินทร์ทบวงมหาวิทยาลัย ดังนี้(๑) สำนักงานอธิการบดี(๒) บัณฑิตวิทยาลัย(๓) คณะทรัพยากรธรรมชาติ(๔) คณะทันตแพทยศาสตร์(๕) คณะพยาบาลศาสตร์(๖) คณะแพทย์ศาสตร์(๗) คณะเภสัชศาสตร์(๘) คณะมนุษย์ศาสตร์และสังคมศาสตร์(๙) คณะวิทยาการจัดการ(๑๐) คณะวิทยาศาสตร์(๑๑) คณะวิทยาศาสตร์และเทคโนโลยี(๑๒) คณะวิศวกรรมศาสตร์(๑๓) คณะศึกษาศาสตร์(๑๔) วิทยาลัยชุมชนภูเก็ต(๑๕) วิทยาลัยชุมชนสุราษฎร์ธานี(๑๖) วิทยาลัยอิสลามศึกษา(๑๗) สำนักวิจัยและพัฒนา(๑๘) สำนักวิทยบริการ(๑๙) สำนักส่งเสริมและการศึกษาต่อเนื่อง(๒๐) ศูนย์คอมพิวเตอร์(๒๑) ศูนย์เครื่องมือวิทยาศาสตร์มาตรา ๕ ให้เจ้าหน้าที่ว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยสงขลานครินทร์มีนโยบายขยายการศึกษาของมหาวิทยาลัยเพื่อผลิตและพัฒนากำลังคนระดับกลางให้บริการทางวิชาการในลักษณะการวิจัยและพัฒนาการฝึกอบรม การถ่ายทอดเทคโนโลยีการส่งเสริม ฟื้นฟู และอนุรักษ์ศิลปวัฒนธรรมและสิ่งแวดล้อมรวมทั้งเป็นศูนย์ประสานงานและดำเนินการทดลองค้นคว้าวิจัย และพัฒนาวิชาการด้านต่าง ๆ ตามความต้องการของท้องถิ่น จึงสมควรจัดตั้งวิทยาลัยชุมนุมสุราษฎร์ธานีขึ้นในมหาวิทยาลัยสงขลานครินทร์เพื่อตอบสนองนโยบายดังกล่าวและโดยที่มาตรา ๙ วรรคหนึ่ง แห่งพระราชบัญญัติมหาวิทยาลัยสงขลานครินทร์ พ.ศ. ๒๕๒๒บัญญัติว่าการจัดตั้งวิทยาลัยให้ตราเป็นพระราชกฤษฎีกาและในการนี้สมควรปรับปรุงการจัดตั้งส่วนราชการในมหาวิทยาลัยสงขลานครินทร์เสียใหม่เพื่อให้เหมาะสมยิ่งขึ้นจึงจำเป็นต้องตราพระราชกฤษฎีกานี้คุณากร/ผู้จัดทำ๑๙ พฤษภาคม ๒๕๕๔วิชชุตา/ผู้ตรวจ๑๔ มิถุนายน ๒๕๕๔[๑]ราชกิจจานุเบกษาเล่ม ๑๑๑/ตอนที่ ๓๒ ก/หน้า ๔๒/๒ สิงหาคม ๒๕๓๗
คำพิพากษาศาลฎีกาที่ 612777หลักกฎหมาย: สัญญาว่าจ้างให้เอกชนสอนดนตรีในหลักสูตรการเรียนการสอนภาควิชาบังคับให้แก่นักเรียนโรงเรียนสาธิตนวัตกรรม มหาวิทยาลัยเทคโนโลยีราชมงคลธัญบุรี มีกำหนดระยะเวลาจ้างอย่างน้อย ๖ ปี โดยให้เอกชนมีหน้าที่ดูแลหลักสูตรวิธีการเรียนการสอนและการประเมินผลทั้งหมดของวิชาดนตรีสากลให้กับโรงเรียนของผู้ว่าจ้าง ข้อกำหนดของสัญญาจึงมีวัตถุประสงค์เพื่อให้โจทก์ซึ่งเป็นเอกชนเข้าร่วมจัดทำบริการสาธารณะกับหน่วยงานทางปกครอง โดยสอนวิชาดนตรีในหลักสูตรการเรียนการสอนให้แก่นักเรียนโรงเรียนสาธิตนวัตกรรม มหาวิทยาลัยเทคโนโลยีราชมงคลธัญบุรี สัญญาดังกล่าวจึงเป็นสัญญาทางปกครอง ตามมาตรา ๓ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ เมื่อคดีนี้เป็นกรณีพิพาทเกี่ยวกับการปฏิบัติตามสัญญาดังกล่าว ซึ่งเป็นสัญญาทางปกครอง คดีนี้จึงอยู่ในอำนาจพิจารณาพิพากษาของศาลปกครอง ตามมาตรา ๙ วรรคหนึ่ง (๔) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ดูฉบับย่อฎีกาตัดสินเกี่ยวกับปัญหาข้อกฎหมายคำวินิจฉัยที่ 16/2560ศาลจังหวัดธัญบุรีศาลผู้ส่งความเห็นศาลปกครองกลางศาลผู้รับความเห็นโรงเรียนดนตรีสยามกลการ อุดรสมใจนึก โจทก์มหาวิทยาลัยเทคโนโลยีราชมงคลธัญบุรี ที่ 1 กับพวกรวม 2จำเลย พ.ร.บ.จัดตั้งศาลปกครองและวิธีพิจารณาคดีปกครอง พ.ศ.2542 ป.พ.พ. สัญญาว่าจ้างให้เอกชนสอนดนตรีในหลักสูตรการเรียนการสอนภาควิชาบังคับให้แก่นักเรียนโรงเรียนสาธิตนวัตกรรม มหาวิทยาลัยเทคโนโลยีราชมงคลธัญบุรี มีกำหนดระยะเวลาจ้างอย่างน้อย ๖ ปี โดยให้เอกชนมีหน้าที่ดูแลหลักสูตรวิธีการเรียนการสอนและการประเมินผลทั้งหมดของวิชาดนตรีสากลให้กับโรงเรียนของผู้ว่าจ้าง ข้อกำหนดของสัญญาจึงมีวัตถุประสงค์เพื่อให้โจทก์ซึ่งเป็นเอกชนเข้าร่วมจัดทำบริการสาธารณะกับหน่วยงานทางปกครอง โดยสอนวิชาดนตรีในหลักสูตรการเรียนการสอนให้แก่นักเรียนโรงเรียนสาธิตนวัตกรรม มหาวิทยาลัยเทคโนโลยีราชมงคลธัญบุรี สัญญาดังกล่าวจึงเป็นสัญญาทางปกครอง ตามมาตรา ๓ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ เมื่อคดีนี้เป็นกรณีพิพาทเกี่ยวกับการปฏิบัติตามสัญญาดังกล่าว ซึ่งเป็นสัญญาทางปกครอง คดีนี้จึงอยู่ในอำนาจพิจารณาพิพากษาของศาลปกครอง ตามมาตรา ๙ วรรคหนึ่ง (๔) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒()แหล่งที่มาส่วนเลขานุการคณะกรรมการวินิจฉัยฯแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุเขตอำนาจศาลเกี่ยวกับพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ มาตรา ๙ วรรคหนึ่ง (๔)
คำพิพากษาศาลฎีกาที่ 63455หลักกฎหมาย: ฎีกาของจำเลยในปัญหาที่ว่าสิทธิในการดำเนินคดีอาญาของโจทก์ต่อจำเลยระงับลง สิทธิของผู้เสียหายในทางอาญามีอยู่หรือไม่นั้น เป็นฎีกาในปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 383/2522นายชาญศักดิ์ เหลืองโชคชัยโจทก์นายจู้ ก๊กผลจำเลย ป.วิ.อ. ม. 219ฎีกาของจำเลยในปัญหาที่ว่าสิทธิในการดำเนินคดีอาญาของโจทก์ต่อจำเลยระงับลง สิทธิของผู้เสียหายในทางอาญามีอยู่หรือไม่นั้น เป็นฎีกาในปัญหาข้อเท็จจริง(จินดา บุญศิริ-โสพิทย์ คังคะเกตุ-พิศิษฏ์ เทศะบำรุง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 383/2522นายชาญศักดิ์ เหลืองโชคชัยโจทก์นายจู้ ก๊กผลจำเลย ป.วิ.อ. ม. 219ฎีกาของจำเลยในปัญหาที่ว่าสิทธิในการดำเนินคดีอาญาของโจทก์ต่อจำเลยระงับลง สิทธิของผู้เสียหายในทางอาญามีอยู่หรือไม่นั้น เป็นฎีกาในปัญหาข้อเท็จจริง(จินดา บุญศิริ-โสพิทย์ คังคะเกตุ-พิศิษฏ์ เทศะบำรุง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสภามหาวิทยาลัยราชภัฏยะลาประกาศสภามหาวิทยาลัยราชภัฏยะลาเรื่องการรับวิทยาลัยการสาธารณสุขสิรินธร จังหวัดยะลาเข้าสมทบในมหาวิทยาลัยราชภัฏยะลา[๑] เพื่อเป็นการบูรณาการศักยภาพทางด้านวิชาการระหว่างมหาวิทยาลัยราชภัฏยะลากับวิทยาลัยการสาธารณสุขสิรินธร จังหวัดยะลาในการจัดการศึกษา วิจัย และบริการวิชาการร่วมกัน อาศัยอำนาจตามความในมาตรา ๑๒มาตรา ๑๘ (๖) แห่งพระราชบัญญัติมหาวิทยาลัยราชภัฏ พ.ศ. ๒๕๔๗ ข้อ ๕แห่งข้อบังคับสภามหาวิทยาลัยราชภัฏยะลา ว่าด้วย การรับ การยกเลิก การดำเนินการและการควบคุมสถาบันอุดมศึกษา หรือสถาบันวิจัยที่เข้าสมทบในมหาวิทยาลัยราชภัฏยะลาพ.ศ. ๒๕๔๘ และมติสภามหาวิทยาลัยราชภัฏยะลา ในคราวประชุมครั้งที่ ๔/๒๕๕๒เมื่อวันที่ ๑๙ มิถุนายน ๒๕๕๒ ให้ออกประกาศสภามหาวิทยาลัยราชภัฏยะลา เรื่องการรับวิทยาลัยการสาธารณสุขสิรินธร จังหวัดยะลา เข้าสมทบในมหาวิทยาลัยราชภัฏยะลาโดยมีรายละเอียด ดังนี้๑.การรับเข้าสมทบ หมายถึงการที่มหาวิทยาลัยราชภัฏยะลา กับวิทยาลัยการสาธารณสุขสิรินธร จังหวัดยะลาจะใช้ศักยภาพร่วมกันผลิต หรือพัฒนาบุคลากรด้านการสาธารณสุขในหลักสูตรที่สถาบันทั้งสองเห็นชอบร่วมกัน หรือการทำวิจัย และการบริการวิชาการโดยการอนุมัติของสภามหาวิทยาลัยราชภัฏยะลา๒.ขอบข่ายภารกิจในการดำเนินงานของสถาบันสมทบให้เป็นไปตามข้อตกลงความร่วมมือระหว่างมหาวิทยาลัยราชภัฏยะลากับวิทยาลัยการสาธารณสุขสิรินธร จังหวัดยะลา๓.การบริหารจัดการ ในการจัดการศึกษาให้เป็นไปตามข้อบังคับสภามหาวิทยาลัยราชภัฏยะลาว่าด้วย การรับ การยกเลิกการดำเนินการ และการควบคุมสถาบันอุดมศึกษาหรือสถาบันวิจัยที่เข้าสมทบในมหาวิทยาลัยราชภัฏยะลา และข้อกำหนดอื่นที่เกี่ยวข้อง๔.การจัดการศึกษาที่มหาวิทยาลัยราชภัฏยะลา กับวิทยาลัยการสาธารณสุขสิรินธร จังหวัดยะลาร่วมกันดำเนินการสืบเนื่องกันมาในโครงการสมทบ และหรือโครงการความร่วมมือเดิมให้ปรับสภาพเข้าเป็นการดำเนินการในโครงการสมทบตามประกาศนี้๕.ให้อธิการบดีมหาวิทยาลัยราชภัฏยะลารักษาการให้เป็นไปตามประกาศนี้ทั้งนี้ตั้งแต่วันที่ ๑๙ มิถุนายน ๒๕๕๒ เป็นต้นไปประกาศ ณ วันที่ ๑๙มิถุนายน พ.ศ. ๒๕๕๒เสริมศักดิ์ วิศาลาภรณ์นายกสภามหาวิทยาลัยราชภัฏยะลาปริญสินีย์/ผู้จัดทำ๒๗ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๖/ตอนพิเศษ ๑๖๐ ง/หน้า ๔๘/๒ พฤศจิกายน ๒๕๕๒
พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในเขตสุขาภิบาลลำทับอำเภอลำทับ จังหวัดกระบี่พ.ศ. ๒๕๓๘ ภูมิพลอดุลยเดชป.ร.ให้ไว้ ณ วันที่๑๗ กรกฎาคม พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตสุขาภิบาลลำทับ อำเภอลำทับ จังหวัดกระบี่อาศัยอำนาจตามความในมาตรา๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕)พุทธศักราช ๒๕๓๘ และมาตรา ๒ แห่งพระราชบัญญัติควบคุมอาคาร พ.ศ. ๒๕๒๒จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒ บังคับในเขตสุขาภิบาลลำทับ อำเภอลำทับ จังหวัดกระบี่ พ.ศ. ๒๕๓๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ใช้พระราชบัญญัติควบคุมอาคาร พ.ศ. ๒๕๒๒บังคับในเขตสุขาภิบาลลำทับ อำเภอลำทับ จังหวัดกระบี่มาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากในเขตสุขาภิบาลลำทับ อำเภอลำทับ จังหวัดกระบี่มีการขยายตัวทั้งในด้านการก่อสร้างอาคารและการผังเมืองสมควรให้ใช้พระราชบัญญัติควบคุมอาคาร พ.ศ. ๒๕๒๒ บังคับในท้องที่ดังกล่าวเพื่อประโยชน์ในด้านการควบคุมเกี่ยวกับความมั่นคงแข็งแรง ความปลอดภัยการป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมืองการสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้สรัลพร/พิมพ์๑๕ มกราคม ๒๕๕๑ฐิติพงษ์/ตรวจ๒๙ มกราคม ๒๕๕๑โชติกานต์/ปรับปรุง๒๑ เมษายน ๒๕๖๓ปาจรีย์/ตรวจ๑๖ กันยายน ๒๕๖๓[๑] ราชกิจจานุเบกษาเล่ม ๑๑๒/ตอนที่ ๓๓ ก/หน้า ๑๒/๑๔ สิงหาคม ๒๕๓๘
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่ ๒๐๑๘(พ.ศ. ๒๕๕๔)เรื่อง กำหนด(ปรับปรุง) เส้นทางสำหรับการขนส่งประจำทางด้วยรถโดยสารหมวด ๔กรุงเทพมหานคร จำนวน ๒ เส้นทาง[๑] ตามที่ได้มีประกาศคณะกรรมการควบคุมการขนส่งทางบกกลาง ฉบับที่ ๖๘๕(พ.ศ. ๒๕๓๓) ประกาศ ณ วันที่ ๕ เมษายน ๒๕๓๓กำหนดเส้นทางสำหรับการขนส่งประจำทางด้วยรถโดยสาร หมวด ๔ (ชานเมือง) สายที่ ๑๔๕๔ถนนเพชรเกษม-หมู่บ้านศิริเกษมประกาศคณะกรรมการควบคุมการขนส่งทางบกกลาง ฉบับที่ ๑๘๗๓ (พ.ศ. ๒๕๕๑)ประกาศ ณ วันที่ ๒๓ เมษายน ๒๕๕๑ กำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสารหมวด ๔ สายที่ ๑๐๖๓ ลาดพร้าว ๑๐๗-โรงเรียนรัตนพาณิชยการ นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่๔/๒๕๕๔ เมื่อวันที่ ๕ เมษายน ๒๕๕๔ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๔ กรุงเทพมหานคร สายที่ ๑๐๖๓ลาดพร้าว ๑๐๗-โรงเรียนรัตนพาณิชยการ เป็น โรงเรียนรัตนพาณิชยการ-แยกแฮปปี้แลนด์และสายที่ ๑๔๕๔ ถนนเพชรเกษม-หมู่บ้านศิริเกษม เป็น หมู่บ้านศิริเกษม-ตลาดบางแคโดยให้ใช้รายละเอียดเส้นทาง ดังต่อไปนี้สายที่ ๑๐๖๓ โรงเรียนรัตนพาณิชยการ-แยกแฮปปี้แลนด์เริ่มต้นจากโรงเรียนรัตนพาณิชยการ ไปตามซอยลาดพร้าว ๑๐๗แยกซ้ายไปตามถนนลาดพร้าว ไปสุดเส้นทางที่แยกแฮปปี้แลนด์สายที่ ๑๔๕๔ หมู่บ้านศิริเกษม-ตลาดบางแคเริ่มต้นจากสถานที่จอดรถโดยสารประจำทางบริเวณหมู่บ้านศิริเกษมไปตามซอยศิริเกษม แยกขวาไปตามซอยสุขเกษม ไปตามถนนนครลุง แยกขวาไปตามซอยพุทธมณฑลสาย๒ ซอย ๑๑ แยกขวาไปตามถนนพุทธมณฑลสาย ๒ แยกซ้ายไปตามถนนเพชรเกษมไปสุดเส้นทางบริเวณตลาดบางแคประกาศณ วันที่ ๑๑ กรกฎาคม พ.ศ. ๒๕๕๔ศรศักดิ์แสนสมบัติรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๒๙ กันยายน๒๕๕๔ปณตภร/ผู้ตรวจ๑๔ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑๓๒ ง/หน้า ๓๘๕/๘ กันยายน ๒๕๕๔
ข้อบัญญัติองค์การบริหารส่วนตำบลวังหามแหข้อบัญญัติองค์การบริหารส่วนตำบลวังหามแหเรื่องการลดหย่อนไม่ต้องเสียภาษีบำรุงท้องที่ในเขตองค์การบริหารส่วนตำบลวังหามแหพ.ศ.๒๕๕๐ อาศัยอำนาจตามความในมาตรา ๒๒ (๑)แห่งพระราชบัญญัติภาษีบำรุงท้องที่ พ.ศ. ๒๕๐๘ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติภาษีบำรุงท้องที่พ.ศ. ๒๕๒๔ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๕) พ.ศ. ๒๕๔๖ จึงตราเป็นข้อบัญญัติตำบล ว่าด้วยการลดหย่อนไม่ต้องเสียภาษีบำรุงท้องที่ในเขตองค์การบริหารส่วนตำบลวังหามแห พ.ศ.๒๕๕๐ เพื่อเป็นแนวทางในการดำเนินการ ดังต่อไปนี้ข้อ ๑ข้อบัญญัติตำบลนี้เรียกว่า ข้อบัญญัติองค์การบริหารส่วนตำบลวังหามแหเรื่อง การลดหย่อนไม่ต้องเสียภาษีบำรุงท้องที่ในเขตองค์การบริหารส่วนตำบลวังหามแหพ.ศ. ๒๕๕๐ข้อ ๒[๑]ให้ใช้ข้อบัญญัติตำบลนี้ในเขตองค์การบริหารส่วนตำบลวังหามแหนับแต่วันถัดจากวันประกาศใช้เป็นต้นไปเมื่อได้ประกาศไว้โดยเปิดเผยที่ทำการองค์การบริหารส่วนตำบลวังหามแหแล้วข้อ ๓ในข้อบัญญัตินี้ที่ดิน หมายความว่าพื้นที่ดินและให้หมายความรวมถึงพื้นที่ที่เป็นภูเขาหรือที่มีแม่น้ำด้วยบุคคลธรรมดา หมายความว่าบุคคลตามความหมายแห่งประมวลกฎหมายแพ่งและพาณิชย์และให้หมายความรวมถึงคณะบุคคลที่ไม่ใช่นิติบุคคลด้วยที่อยู่อาศัย หมายความว่าบ้านเรือน ตึก กระท่อม หรือสิ่งปลูกสร้างที่คล้ายคลึงใดๆที่มีประโยชน์ใช้สอยตามปกติเพื่อประโยชน์ในการประกอบการค้าของเจ้าของที่ดินที่เลี้ยงสัตว์ หมายความว่าพื้นที่ซึ่งใช้ประโยชน์ในการเลี้ยงสัตว์ที่เป็นประโยชน์ในการประกอบอาชีพหรือยังชีพของเจ้าของที่ดินไม่ว่าจะเป็นสัตว์ปีก, แมลง, สัตว์บกหรือสัตว์น้ำหรือครึ่งบกครึ่งน้ำใดๆก็ตาม โดยการเลี้ยงสัตว์ในที่ดินดังกล่าว อาจเป็นสถานที่ให้อาหารสัตว์หรือแหล่งอาหารของสัตว์หรือแหล่งพักนอนของสัตว์แหล่งควบคุมกักกันสัตว์หรือหลายกรณีประกอบกันก็ได้ที่ประกอบกสิกรรม หมายความว่าพื้นที่ซึ่งใช้ประโยชน์ในการเพาะปลูกพืชผล ที่เป็นประโยชน์ในการประกอบอาชีพหรือยังชีพโดยอาจเป็นพืชล้มลุก พืชยืนต้นหรือพืชน้ำใดๆ ก็ตามของเจ้าของที่ดินข้อ ๔บุคคลธรรมดารายหนึ่งรายใดหรือหลายคนซึ่งเป็นเจ้าของที่ดิน แปลงเดียวหรือหลายแปลงในเขตองค์การบริหารส่วนตำบลวังหามแหและใช้ที่ดินนั้นเป็นที่อยู่อาศัยของตน เป็นที่เลี้ยงสัตว์ของตนหรือประกอบกสิกรรมของตน ให้ลดหย่อนไม่ต้องเสียภาษีบำรุงท้องที่เป็นจำนวนห้าไร่การลดหย่อนไม่ต้องเสียภาษี ตามวรรคหนึ่งเจ้าของที่ดินรายหนึ่งหรือหลายรายร่วมกันมีสิทธิได้รับลดหย่อนตามข้อบัญญัติตำบลนี้สำหรับที่ดินแปลงเดียวหรือหลายแปลงเพียงคราวเดียวข้อ ๕กรณีที่ดินมีสิ่งปลูกสร้างและใช้สิ่งปลูกสร้างนั้น เป็นสถานที่การค้าหรือให้เช่าไม่ได้รับการลดหย่อนสำหรับของส่วนที่ดินที่มีสิ่งปลูกสร้าง ที่ใช้เป็นสถานการค้าหรือให้เช่านั้นข้อ ๖ให้นายกองค์การบริหารส่วนตำบลวังหามแหเป็นผู้รักษาการให้เป็นไปตามข้อบัญญัตินี้ และให้มีอำนาจออกประกาศหรือคำสั่งเพื่อปฏิบัติการเป็นไปตามข้อบัญญัตินี้ประกาศณ วันที่ ๑๘ มิถุนายน พ.ศ. ๒๕๕๐ไฉนอำไพรินนายกองค์การบริหารส่วนตำบลวังหามแหปริยานุช/ผู้จัดทำ๙ตุลาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๓๐ ง/หน้า ๓๗/๒๔ กันยายน ๒๕๕๐
ประกาศห้ามมิให้ตกข้าวแก่ชาวนา (ยกเลิก)ประกาศห้ามมิให้ตกข้าวแก่ชาวนาด้วยพระยาราชวรานุกูลที่กระเษตราธิบดี รับพระบรมราชโองการใส่เกล้าฯ ทรงพระกรุณาโปรดเกล้าฯ สั่งว่ากรุงเทพฯ ทุกวันนี้ ข้าวเป็นสินค้าใหญ่ลูกค้า ณ กรุงเทพ และลูกค้ามาจากเมืองต่างประเทศ ที่เข้ามาตั้งการค้าขายอยู่ทุกวันนี้ก็ได้อาศัยข้าว เป็นสินค้าใหญ่กว่าสินค้าทั้งปวง จึงได้ทรงพระราชดำริห์เห็นว่าผู้ที่มีทุนรอนมากมักจะคิดเอาเปรียบแก่ราษฎรที่ทำนาขายผลเมล็ดข้าว ผู้ที่มีทุนรอนมากนั้นก็ออกเงินให้ล่วงหน้าไป สัญญากับผู้ที่รับเงินไปนั้นให้ส่งข้าวแทนเงินแต่คิดราคาต่ำกว่า ราคาที่ลูกค้าซื้อขายกันอยู่ตามธรรมเนียม ราษฎรที่ทำนามีทุนรอนน้อยมารับเงินไปแล้ว ครั้นทำนาได้ผลเมล็ดข้าวแล้วก็ต้องขายข้าวเป็นราคาถูกตามที่ได้สัญญาไว้ เมื่อเวลาที่ต้องการเงินไปนั้น จึงทรงพระมหากรุณาโปรดเกล้าฯ ทรงเห็นว่าเป็นการเสียผลประโยชน์ของชาวนาเป็นอันมาก จึงได้ทรงพระกรุณาโปรดเกล้าฯ ให้ประกาศแก่ข้าทูลละออง และราษฎรทั้งปวงให้ทราบทั่วกันว่า ตั้งแต่วันที่ได้ออกหมายประกาศนี้แล้วสืบต่อไปห้ามมิให้แต่บรรดาที่มีทุนรอนมาก ออกเงินตกทอดข้าวแก่ราษฎรที่ทำนานั้น ถ้าราษฎรผู้ที่ทำนาจะขัดสนไปกู้ยืมเงินแก่ท่านผู้ใด รับสัญญาว่าจะใช้ข้าวให้แทนต้นเงินและดอกเบี้ยก็ดี หรือจะซื้อข้าวเชื่อกันก็ดี เมื่อเวลาที่จะส่งข้าวแทนต้นเงินหรือแทนดอกเบี้ยนั้น ให้คิดตามราคาที่ราษฎรซื้อขายแก่กันตามในเวลาที่จะใช้ข้าวให้แก่กันนั้น และเงินดอกเบี้ยนั้นให้คิดแต่เพียงชั่งละบาท ตามพระราชบัญญัติ ห้ามอย่าให้ผู้ที่ออกเงินทดรองไปนั้น กดราคาข้าวของราษฎรให้ต่ำกว่าราคาที่ลูกค้าซื้อขายแก่กันอยู่ ในเวลาที่จะใช้ข้าวแก่กัน แทนเงินต้นและดอกเบี้ยนั้น ถ้าผู้ใดมิฟังลักลอบให้เงินล่วงหน้าไปกับผู้ที่ทำนาแล้วสัญญากำหนดราคาข้าว ให้ต่ำกว่าราคาลูกค้าซื้อขายแก่กันในเวลาที่จะใช้ข้าวดังที่ว่ามาแล้วนั้น ถ้าราษฎรเจ้าของข้าวมาร้องฟ้องก็จะตัดสินให้ตามหมายประกาศนี้ ประกาศมา ณ วันอังคารเดือนเจ็ด ขึ้นสิบค่ำ ปีฉลูนพศกศักราช ๑๒๓๙
คำพิพากษาศาลฎีกาที่ 5081/2543หลักกฎหมาย: โจทก์ไม่ได้อุทธรณ์โต้แย้งคำพิพากษาศาลชั้นต้นในส่วนที่เกี่ยวกับจำเลยที่ 1 การที่ศาลอุทธรณ์พิพากษาให้จำเลยที่ 1 ร่วมกับจำเลยที่ 2 ใช้ค่าฤชาธรรมเนียมชั้นอุทธรณ์แทนโจทก์ด้วย จึงไม่ถูกต้อง ศาลฎีกาเห็นสมควรแก้ไข ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5081/2543นางมัทนี พูลศักดิ์วรสารโจทก์นางสาวชนินันท์ ธโนแสน กับพวกจำเลย ป.วิ.พ. ม. 142, ม. 161โจทก์ไม่ได้อุทธรณ์โต้แย้งคำพิพากษาศาลชั้นต้นในส่วนที่เกี่ยวกับจำเลยที่ 1 การที่ศาลอุทธรณ์พิพากษาให้จำเลยที่ 1 ร่วมกับจำเลยที่ 2 ใช้ค่าฤชาธรรมเนียมชั้นอุทธรณ์แทนโจทก์ด้วย จึงไม่ถูกต้อง ศาลฎีกาเห็นสมควรแก้ไข(สมชาย จุลนิติ์-ระพินทร บรรจงศิลป-ชวลิต ตุลยสิงห์)ศาลแพ่งกรุงเทพใต้ - นายกำพล ษมาคุณากรศาลอุทธรณ์ - นายพลรัตน์ ประทุมทานแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5081/2543นางมัทนี พูลศักดิ์วรสารโจทก์นางสาวชนินันท์ ธโนแสน กับพวกจำเลย ป.วิ.พ. ม. 142, ม. 161โจทก์ไม่ได้อุทธรณ์โต้แย้งคำพิพากษาศาลชั้นต้นในส่วนที่เกี่ยวกับจำเลยที่ 1 การที่ศาลอุทธรณ์พิพากษาให้จำเลยที่ 1 ร่วมกับจำเลยที่ 2 ใช้ค่าฤชาธรรมเนียมชั้นอุทธรณ์แทนโจทก์ด้วย จึงไม่ถูกต้อง ศาลฎีกาเห็นสมควรแก้ไข(สมชาย จุลนิติ์-ระพินทร บรรจงศิลป-ชวลิต ตุลยสิงห์)ศาลแพ่งกรุงเทพใต้ - นายกำพล ษมาคุณากรศาลอุทธรณ์ - นายพลรัตน์ ประทุมทานแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการกํากับตลาดทุนที่ ทจ. 2/2562เรื่อง การยื่นแบบแสดงรายการข้อมูลการเสนอขายหลักทรัพย์(ฉบับที่ 17) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 69 และมาตรา 71(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ ข้อ ๑ ให้ยกเลิกความในวรรคหนึ่งของข้อ 5 แห่งประกาศคณะกรรมการกํากับตลาดทุน ที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 40/2559 เรื่อง การยื่นแบบแสดงรายการข้อมูลการเสนอขายหลักทรัพย์ (ฉบับที่ 12) ลงวันที่ 30 กันยายน พ.ศ. 2559 และให้ใช้ความต่อไปนี้แทน "ข้อ 5 ก่อนการเสนอขายหลักทรัพย์ในแต่ละครั้ง ให้ผู้เสนอขายยื่นแบบแสดงรายการข้อมูลและร่างหนังสือชี้ชวนต่อสํานักงานตามรูปแบบและวิธีการดังต่อไปนี้ และให้ชําระค่าธรรมเนียมการยื่นแบบแสดงรายการข้อมูลตามหลักเกณฑ์และวิธีการที่กําหนดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ(1) กรณีการเสนอขายหุ้น (ก) ให้ยื่นแบบแสดงรายการข้อมูลและร่างหนังสือชี้ชวนในรูปข้อมูลอิเล็กทรอนิกส์ ต่อสํานักงานผ่านระบบอิเล็กทรอนิกส์ของตลาดหลักทรัพย์แห่งประเทศไทยที่จัดไว้เพื่อการดังกล่าว (ข) ให้ยื่นข้อมูลดังนี้ ในรูปเอกสารสิ่งพิมพ์ต่อสํานักงานจํานวนหนึ่งชุด ตามแนวทางที่กําหนดไว้บนเว็บไซต์ของสํานักงาน 1. ส่วนรับรองความถูกต้องของแบบแสดงรายการข้อมูลและร่างหนังสือชี้ชวนที่จัดพิมพ์จากระบบอิเล็กทรอนิกส์ของตลาดหลักทรัพย์แห่งประเทศไทยซึ่งผู้เสนอขายได้ยื่นตาม (ก) และลงลายมือชื่อแล้วตามหลักเกณฑ์ในข้อ 13 2. ต้นฉบับหนังสือมอบอํานาจที่แสดงว่าผู้ดําเนินการยื่นข้อมูลตาม (1) (ก) และ (1) (ข) 1. ตลอดจนเอกสารหลักฐานที่เกี่ยวข้อง เป็นผู้ได้รับมอบหมายจากผู้เสนอขายในการดําเนินการดังกล่าวและการอื่นที่จําเป็น (2) กรณีการเสนอขายใบสําคัญแสดงสิทธิที่จะซื้อหุ้นและหุ้นรองรับ ให้ยื่นแบบแสดงรายการข้อมูลและร่างหนังสือชี้ชวนในรูปเอกสารสิ่งพิมพ์ต่อสํานักงานจํานวนหนึ่งชุด พร้อมทั้งยื่นแบบแสดงรายการข้อมูลและร่างหนังสือชี้ชวนในรูปข้อมูลอิเล็กทรอนิกส์ผ่านระบบอิเล็กทรอนิกส์ของสํานักงานที่จัดไว้เพื่อการดังกล่าว"ข้อ ๒ ให้ยกเลิกความใน (1) และ (2) ของวรรคหนึ่งในข้อ 13 แห่งประกาศคณะกรรมการกํากับตลาดทุน ที่ ทจ. 30/2551 เรื่อง การยื่นแบบแสดงรายการข้อมูลการเสนอขายหลักทรัพย์ ลงวันที่ 15 ธันวาคม พ.ศ. 2551 และให้ใช้ความต่อไปนี้แทน "(1) การเสนอขายหลักทรัพย์โดยผู้ออกหลักทรัพย์ ให้กรรมการทุกคนและผู้ที่ได้รับมอบหมายให้รับผิดชอบสูงสุดในสายงานบัญชีและการเงินของผู้ออกหลักทรัพย์ลงลายมือชื่อ(2) การเสนอขายหลักทรัพย์โดยผู้ถือหลักทรัพย์ ให้ผู้ถือหลักทรัพย์ลงลายมือชื่อและในกรณีที่ผู้ถือหลักทรัพย์เป็นนิติบุคคล ให้ผู้มีอํานาจลงนามผูกพันนิติบุคคลลงลายมือชื่อ พร้อมประทับตราบริษัท (ถ้ามี) ในการนี้ ผู้ถือหลักทรัพย์ต้องจัดให้กรรมการทุกคนและผู้ที่ได้รับมอบหมายให้รับผิดชอบสูงสุดในสายงานบัญชีและการเงินของผู้ออกหลักทรัพย์ลงลายมือชื่อด้วย"ข้อ ๓ ประกาศนี้ให้ใช้บังคับตั้งแต่วันที่ 1 กุมภาพันธ์ พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 3 มกราคม พ.ศ. 2562 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
คำสั่งกรุงเทพมหานครที่ ๒๗๓๗/๒๕๖๑เรื่อง มอบอำนาจเกี่ยวกับการทำสัญญาและการบริหารพัสดุภาครัฐ[๑] โดยที่เป็นการสมควรปรับปรุงการมอบอำนาจของผู้ว่าราชการกรุงเทพมหานครเกี่ยวกับการทำสัญญาตามพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ เพื่อให้การดำเนินการเป็นไปด้วยความรวดเร็ว และมีประสิทธิภาพอาศัยอำนาจตามความในมาตรา๘๑ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ จึงให้ยกเลิกคำสั่งกรุงเทพมหานคร ที่ ๒๒๘๙/๒๕๖๑ ลงวันที่ ๑๖ กรกฎาคม ๒๕๖๑ เรื่องมอบอำนาจเกี่ยวกับการทำสัญญาและกำรบริหารพัสดุภาครัฐ โดยมอบอำนาจการดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ ให้ปลัดกรุงเทพมหานครหรือรองปลัดกรุงเทพมหานครที่ปลัดกรุงเทพมหานครมอบหมายให้สั่งราชการสำหรับสำนักงานเลขานุการผู้ว่าราชการกรุงเทพมหานคร สำนักงานเลขานุการสภากรุงเทพมหานครและส่วนราชการในสังกัดสำนักปลัดกรุงเทพมหานคร ผู้อำนวยการสำนัก ผู้อำนวยการเขต และผู้อำนวยการสำนักการคลังสำหรับการพาณิชย์ของกรุงเทพมหานครและกองอำนวยการตลาดนัดกรุงเทพมหานคร ปฏิบัติราชการแทนดังนี้๑.ส่งร่างสัญญาและสัญญาไปให้สำนักงานอัยการสูงสุดพิจารณาให้ความเห็นชอบตามมาตรา ๙๓และมาตรา ๙๗๒.การอนุญาตการจ้างช่วงบางส่วนและการกำหนดค่ำปรับ ตามมาตรา ๙๕๓.การเสนอเรื่องต่อคณะกรรมการนโยบาย ตามมาตรา ๑๐๔ทั้งนี้ตั้งแต่บัดนี้เป็นต้นไปสั่ง ณวันที่ ๔ กันยายน พ.ศ. ๒๕๖๑พลตำรวจเอกอัศวิน ขวัญเมืองผู้ว่าราชการกรุงเทพมหานครวิวรรธน์/จัดทำ๒๐ พฤศจิกายน๒๕๖๑นุสรา/ตรวจ๒๒ พฤศจิกายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๓ ง/หน้า ๓๐/๑๙ ตุลาคม ๒๕๖๑